विधायक ने उठाया पेयजल आपूर्ति का मुद्दा
देवली | देवली-उनियाराविधायक राजेंद्र गुर्जर ने 14वीं विधानसभा के अष्टम सत्र की कार्यवाही के दौरान डूब क्षेत्र के ग्रामीणों की समस्याओं का सदन में पुरजोर के साथ मुद्दा उठाया। सदन में विधायक गुर्जर ने बताया कि उप तहसील क्षेत्र नासिरदा में पेयजल में फ्लोराइड की मात्रा अधिक होने के कारण लोगों को कई गंभीर बीमारियों का सामना करना पड़ रहा है। उन्होंने अवगत करवाया कि क्षेत्रवासियों की मांग पर राज्य सरकार द्वारा मई 2015 में बघेरा, बड़ल, डाबरकलां क्षेत्रीय पेयजल योजना को स्वीकृत कर नवंबर 2015 में ठेकेदार को कार्य आदेश जारी कर दिए गए थे। लेकिन 1 वर्ष की अवधि से ज्यादा समय बीत जाने के बावजूद भी इस योजना का काम अभी तक अपूर्ण है। विधायक ने उक्त योजना से संबंधित अधिकारियों को निर्देशित कर पेयजल की गंभीर समस्या का निराकरण करवाने एवं उक्त कार्य में देरी के लिए जिम्मेदार लोगों के खिलाफ कार्रवाई की मांग की है।
hin_Deva hin_Deva